c: text/html

text:
Archivo di August, 2016
ORANJESTAD (AAN) – Mayan mainta Corte den Promer Instancia ta sigui trata e caso penal cu Ministerio Publico a cuminsa contra un sospechoso cu a sconde M.T.(Yellow) tempo cu e tabata fugitivo. Na Juni 2016, Hues a pospone tratamento di e caso pasobra e sospechoso no tabatin abogado.
Ta trata aki di e homber R.H., kende ta wordo acusa cu entre 7 December 2015 – 15 Februari 2016 a yuda sconde Yellow mientras cu Yellow tabata wordo busca pa Polis.
Na Juni 2016, apesar cu R.H. a presenta sin abogado, Fiscal y Hues a cuminsa trata e caso sin a puntra e sospechoso si e kier asistencia di un abogado.
Vision!
Un di e diferencianan fundamental entre AVP y MEP tabata e independencia financiero di Aruba. Den e dianan aki a celebra e resultadonan di e Fondo Desaroyo Aruba, FDA. E politica di e gobernantenan di MEP semper tabata uno di limosnero.
Prome cu Status Aparte e diputadonan di MEP tabata warda e ministernan Hulandes bin Aruba pa nan sinta manera muchanan chikito ta sinta rond di Sinterklaas pa pidi regalo. Esaki tabata un di e chasconan cu e Hulandesnan tabata conta otro.
Despues cu e gobierno y e partido di AVP a logra scrap e fecha di independencia for di Statuut a bay concentra ariba e relacion financiero cu Hulanda. Partido AVP semper tabata di opinion cu Aruba kier keda den reino Hulandes pero no pa e dependencia financiero. Pesey e gobierno di AVP a presenta na Hulanda un plan di dies aña pa Aruba por prepara su mes ariba independencia financiero di Hulanda.
E dos sospechosonan ta desmenti
ORANJESTAD (AAN) – E caso penal contra e hombernan E.L. y M.G. na Mei 2016 a keda posponi caminda ademas cu e procesverbaal no tabata cla, Fiscal tabata kier a scucha diferente testigonan.
TIRAMENTO RIBA CAS
Na Mei 2016 e dos sospechosonan E.L. y M.G. a presenta dilanti Hues caminda Fiscal a bisa cu e acusa nan contra e duo aki ta, posesion di un of mas armanan di candela riba 4 Februari 2016. Tambe Fiscal ta acusa nan di a menaza un of mas persona cu morto riba e mesun 4 Februari 2016.
ORANJESTAD (AAN) – Departamento di Aduana ta anuncia na tur su clientenan cu entrante 1 di september próximo, Douane ta introduci oficialmente y ta “go live” cu e “Electric payment processing in Asycuda” (E.P.P.A). Esaki ta un forma di pago electronico.
E benificio pa e cliente aplicando e sistema aki ta cu e cliente por hasi su transaccion di pago na Douane electrónicamente via banco, Banco ta manda un file di tur pago pa Douane cual ta wordo reconcilia automáticamente den e sistema di Asycuda.
ORANJESTAD (AAN): “No ta un ni dos, sino ta mas di mil proyecto nos a ehecuta den e ultimo 17 añanan. Pesey mi no por ta mas orguyoso di nos ekipo y nos logronan”, asina Jasmine Simon, Vice President Business Unit Program and Project Management di AIB-Bank a bisa durante e ceremonia pa celebra clausura y e exito di Fondo Desaroyo Aruba.
ORANJESTAD(AAN): E reunion riba tratamento di cambionan di Codigo Civil a worde trata awe y tabata tin poco audiencia. Solamente fraccionnan di MEP y PDR tabata tey presente.
Evelyn Wever-Croes, lider di fraccion, a comenta cu esaki ta algo cu pa prome biaha den historia ta pasa den pais Aruba, caminda cu ministernan ta keda sin aparece pa defende un ley cu nan a manda parlamento. Con cu bay bin ta papiando di Codigo Civil cu ta trata mas di 800 cambio, un proyecto cu a tarda mas di cinco aña pa traha riba dje.
Marisol Lopez-Tromp:
ORANJESTAD(AAN): Presidente di Parlamento, Marisol Lopez-Tromp, a ricibi dos carta. Uno di parlamentario Andin Bikker, di su fraccion y ta vocifera pa e otro dos fraccionnan, cu e ta pidi mas tempo pa prepara nan mes pa sigui trata e Codigo Civil y tambe a ricibi un carta di Minister Dowers, caminda cu e ta bisa cu e tin mester di mas tempo tambe, pa e adapta algun cos den Codigo Civil.
Aruba a reacciona furioso!
ORANJESTAD (AAN): “Gañamento tambe ta algo castigable! Kizas mihor ta pa enhuicia nan prome, y despues deporta nan!” Esey ta algo di e reaccion cu a ricibi Dialuna caba, ora cu a bira conoci cu e storia di atraco riba e hotel Perle D’or na Boegoeroei, ta completamente falso.
E storia original ta cu Diadomingo anochi a bati alarma pa un caso di atraco arma riba turistanan den nan camber na compleho di apartamento Perle D’or situa na Boegoeroei.
Andin Bikker:
ORANJESTAD(AAN): Ya caba na e reunion riba tratamento di Codigo Civil, por a tuma nota cu el a cancela. Segun Andin Bikker, lider di fraccion di PDR a splica e importancia di esaki, mirando cu ni e ministernan a presenta y tampoco e fraccion completo di AVP.
A haci un peticion y den nomber di fraccion den overleg cu e dos otro fraccionnan, a concipia un carta cu a manda pa presidente di Parlamento prome cu fin di siman, caminda cu ta bisa pa pospone e reunion un rato pasobra ta bezig cu topiconan cu kier hiba un deliberacion riba dje entre fraccionnan.
Jo- Anne Arends:
ORANJESTAD (AAN)—Durante e conferencia di prensa cu a tuma lugar na Aeropuerto Reina Beatrix, dialuna mainta, sra. Jo-Anne Arends tambe a hiba palabra. Arends ta ocupa e funcion di “Air Service Development Manager”.
E dama a menciona cu como aeropuerto, nan ta hopi contento y satisfecho cu un desaroyo asina positivo cu sigur ta alinea cu e strategia di sigui diversifica puntonan di conexion cu e mercado Mericano.
A pasa e video cu a graba tur cos den Corte
ORANJESTAD (AAN): E hombernan R.E. y L.M. (20), mester a presenta den Corte pa e caso penal cu Ministerio Publico a cuminsa contra nan. Ambos ta worde sospecha cu riba 16 Februari 2015 a purba haci un asalto arma na un snack truck. Ambos rato promer tabata come na e snack truck aki y despues a bay y bolbe pa haci e asalto pero no a logra. Fiscal a baha pisa riba e duo aki y a exigi 3 aña y 6 luna di prison pa cada un.
Abogado ta mustra den Corte
ORANJESTAD (AAN): Un mucha di 16 aña a presenta dilanti Hues pa e caso penal cu Ministerio Publico a cuminsa contra dje. E ta worde sospecha di intento di mata un persona door di tira riba dje. Abogado ta haya cu esaki ta un set up contra e mucha cu no kier forma parti di un gang.
ACUSACION:
E acusacion cu Fiscal a presenta contra e mucha ta cu riba 10 April 2016 el a tira riba un hende homber F. Esaki Fiscal ta considera intento di asesinato. Fiscal a bisa cu e caso ta pro forma pasobra ainda e procesverbaal oficial no ta cla. El a pidi pa pospone e caso pa dia 11 November pa 8.30 di mainta.

robotstxt: allowed

filter: keep


text:
Paricutin
Paricutín ta un volkan na Mexico. Paricutín ta keda den e bario Michoacan i ta 3170 meter haltu. Paricutín ta e volkan di mas yòn na e parti wèst di mundu. El a nase na aña 1943. Pa motibu di su istoria di nasementu espektakular, e ta kai bou di un di e shete maravianan natural di mundu.
Na kuminsamentu di aña 1943 nan tabata sinti temblor i tende ronkamentu den e bario Paricutín. Dia 20 di febrüari e kunukero Dioniso Pulido a mira tereno di su plantashi sker habri. Habitantenan di e bario a kuminsá yena e habrí ku tera i piedra te na e momentu ku nan a mira lava kuminsá spùit for di e habrí. Habitantenan di Paricutín i bisindario a hui. Na final di dia e volkan tabata 10 meter haltu. E volkan a keda aktivo i e siguiente dia e volkan tabata 100 meter haltu. Na mart e volkan a kuminsá saka kilometernan haltu di nubia di shinishi. 12 di yüni e lava a kuminsá kore. Bario nan Paricutin, San Juan i bisindario a eksperensiá e mesun kos ku Pompeii (bario na Italia) i Herculaneum(bario na Italia), unda habitantenan di e bario nan aki a eksperensiá e kalamidat kousá pa e volkan Vesuvius. Pero e habitantenan di e bario nan Paricutín, San Juan i bisindario por a evakuá na tempu. Solamente tres morto a kai. Despues di seis luna e volkan a bin kalma. 25 kilometer kuadrá a ser distruí pa lava. Na 1952 e volkan Paricutín a bin kalma. Paricutín ta un volkan monogenétiko, esei ta nifiká ku despues di e promé eksploshon el lo no bira aktivo nunka mas.


text:
Idioma artifisial
Un idioma artifisial ta un idioma ku un hende òf grupo a krea intenshonalmente. Otro nòmber pa tal lenga ta "konlenga" (un kombinashon di "konstruí" i "lenga" manera "conlang" na ingles).
Ehempel di mas famoso ta Esperanto. Señor Ludwig Zamenhof (1859-1917) a krea Esperanto pa fasilitá komunikashon internashonal.
Un otro ehempel famoso ta Klingon. Lingwista Marc Okrand a krea idioma Klingon pa un pelikula di "Star Trek." Outor J.R.R. Tolkien tambe krea idiomanan pa añadi elemento di realismo na kultura imaginario.
Lingwistanan okashonalmente krea idioma sintétiko chikitu ku karakterístika selektá pa studia e proseso di siñamentu di idioma.
Ademas e kreashon di konlenganan ta un hòbi pa algun hende.


text:
Un finansa sólido ta un base fuerte pa desaroyo di Kórsou
Bon biní na e página di Ministerio di Finansa
Ministerio di Finansa ta promové un maneho finansiero, fiskal i di duana efektivo. Alabes ta para pa un maneho balansá pa atkisishon i uso responsabel, efikas i hustifiká di fondonan públiko. Banda di esaki e ministerio ta enkargá ku kòntròl di asuntunan presupuestario. Alabes ta pará pa ehekushon efektivo i efisiente di asuntunan fiskal i asuntunan relashoná ku duana. Komo organisashon Ministerio di Finansa tin un funshon di modelo: e kolaboradonan ta di kalidat haltu i di kondukta intachabel. Internamente i eksternamente ta apliká “checks and balances” di un forma konkreto i ta aktua segun normanan establesé adelantá (tantu den kondukta komo den maneho).
4/1/2017De Gouverneur van Curaçao, de voorzitter van de Staten en de griffier van de staten tesamen met de 7 nieuwe statenleden
30/12/2016Tur ofisina públiko di Gobièrnu ta será dia 2 di yanüari 2017
30/12/2016Sektor di Labor tin e deber di informa pueblo di Korsou di e subida di sueldo minimo entrante 1 di januari 2017
23/12/2016Overheid Waarborgt Luchtverbindingen
© 2010-13 Gobièrnu di Kòrsou - Tur derechi reserva Hosted by www.core.cw Disclaimer | Kontakto


text:
GRADISIMENTU I INVITASHON
Olga Lucia Trinidad-Ambrosina
Miho konosi komo Tan Olga òf Oda
Kier a gradisi tur famia, amiga(o) i konosi ku a mustra atenshon na ora di morto i entiero di nos defuntu stimá. Un danki na tur ku a manda telegram i krans i tambe pa kada mensahe via yamada di telefòn of otro medionan sosial. Boso sosten tabata un gran konsuelo pa nos. Alabes nos kier a invitá pa un Santu Sakrifisio di misa riba djabièrnè 13 di yanuari 2017 na misa di Steenrijk pa 6.30’or di anochi. Despues di santu sakrifisio di misa no ta risibi bishita di kondolensia na kas.
Aseptá esaki komo un invitashon personal.


text:
Refineria di zeta
Un refineria di zeta of refineria petrolero ta un planta di proseshon industrial kaminda zeta krudo ta wordu refiná pa e bira produktonan petrolero huzabel, manera Gasolin, Diesel, Asfalt, zeta pa kenta kos, Kersoin anto gas petrolero likido. Refenerianan di zeta normalmenta ta areanan industrial grandi ku un systema di pipa ekstenso, hibando likidonan entre unitnan di prosesashon kimiko. Na hopi manera refenerianan di zeta ta husa hopi di e teknologia di, anto por wordu pensa komo un planta kimiko. E zeta stok di zeta krudo tipikamente ta wordu prosesa na un planta di produkshon di zeta. Anto tambe tin normalmente un deposito pa e zeta banda of den serkania di un refeneria di zeta pa warda e produktonan likido.


text:
Esunnan cu a inscribi y cu a entrega Lionfish nan tin nan pase automatico pa Palm Island y nan por participa diadomingo awo den e jaagmento di Lionfish. Diadomingo awo, lo tin premionan special pa esunnan cu entrega e Lionfish e dia ey. Esun mas hopi, mas grandi, mas chikito. Lo tin varios premio como incentivo.
E prijs pa subi Palm Island diadomingo awo lo ta pa adulto, AWG. 89 y pa mucha e lo ta AWG. 49. Esey ta pa esunnan cu ta participa na e evento te na final. Mayoria di esunnan cu a entrega Lionfish e biaha aki, ta bay ta individual. Dus e premionan, contrario na e ultimo competencia, lo bay ta individual.
E meta pa sigui cu esaki, y ya tin plannan caba pa e resto di aña. E.o. lo sigui cu charlanan na scol, sigui conscientisa, sigui educa tocante Lionfish. Tambe lo sigui duna informacion ariba Facebook. Esey ta un di medionan cu mas ta wordo uza door di Aruba Reef Foundation. Aki riba por wak e videonan graba ora di sambuyamento, cualnan por ser mira riba Youtube.
Por ultimo, Sr. Peres a bisa cu lo tene un of dos competencia mas pa 2017 y esaki ta pa mantene e jaagdonan activo y tambe pa yuda combati e problematica di Lionfish,
Premionan pa competencia di Lionfish e biaha aki ta bay ta pa individual
Esunnan cu a inscribi y cu a entrega Lionfish nan tin nan pase automatico pa Palm Island y nan por participa diadomingo awo den e jaagmento di Lionfish. Diadomingo awo, lo tin premionan special pa esunnan cu entrega e Lionfish e dia ey. Esun mas hopi, mas grandi, mas chikito. Lo tin varios premio como incentivo.


text:
Archivo di November, 2013
ORANJESTAD(AAN)–E cantante Arubiano Vince Tonk ayera a pasa pa otro vuelta di The Voice of Holland y hulandesnan a bira loco cu su presentacion. Hasta prome ministro Mike Eman y su esposa Sra.
Doina Eman tabata den Media Park di Hilversum pa e presentacion aki y a haya oportunidad pa saluda e cantante y goza di e show den seccion VIP.
Nan a topa tambe cu hopi Arubiano cu tabata presente pa duna sosten na e cantante cu ta goza di hopi popularidad. Po lesa mas den e edicion aki.
ORANJESTAD(AAN)— Riba e pagina aki por mira fotonan di e apertura oficial ayera anochi di e sucursal di Aruba Bank na Hato. Awe e banco ta habri oficialmente pa publico y lo ta un dia hopi festivo pa e bishitantenan.
ORANJESTAD (AAN):Diasabra ta cuminsa cu celebracion di 200 aña di existencia di Reino Hulandes. Riba e fecha aki ta recorda a yegada di Prins Willem Frederik na Scheveningen 200 aña. Gobierno di Hulanda a crea un comision, cu ta wordo encabesa pa Ank Bijleveld, cu a prepara e programa di celebracion.
Awe un actor lo personifica Prins van Oranje, den un ceremonia, su yegada na beach di Scheveningen procedente di Inglatera. Esey ta inicio di e celebracion. Despues e delegacionnan lo bay pa Ridderzaal unda cu tin persona di tur parti di Reino presente.
Den e ceremonia aki lo tin entrega di un edicion special di hubileo riba e historia di Reino pa cera e celebracion den oranan di anochi cu un concierto di Reino cu lo conta cu participacion di artistanan di tur parti di Reino Hulandes.
ORANJESTAD (AAN): InselAir ta duna un bon bini na su Excelencia Gobernador di Aruba, Fredis Refunjol, como miembro Diamond di e programa di Star Miles. Di e forma aki InselAir ta honra Sr. Gobernador pa asina e por hasi uso di tur e privilegionan cu e carchi aki ta ofrece.
E carchi di membrecia a wordo entrega door di InselAir Aruba CEO Sr. Frederick Nuboer.
InselAir ta incentiva su biaheronan cu e carchi di miembrecia Star Miles cual ta duna e pasahero diferente incentivo ora di viaha, e.o. upgrading gratis, prioridad pa board.
Tin diferente nivel di miembrecia cual ta depende di e cantidad di punto cu e pasahero tin acumula.
Jeroen Recourt di Comision Relacionnan den Reino Tweede Kamer:
ORANJESTAD (AAN): Riba su prome dia na Hulanda, Prome Minister Mike Eman ya caba tabatin un compromiso den Tweede Kamer. E presentacion cu el a duna tabata riba e trabounan realisa e ultimo cuatro añanan y e vision di e di dos Gabinete Mike Eman pa e proximo cuatro añanan.
Na final a combersa cu Jeroen Recourt presidente di Comision Tweede Kamer Relacionnan den Reino riba e presentacion, unda varios miembro di Tweede Kamer tabata presente. “E tabata un bon presentacion. Nos mes conoce Premier Eman caba, kende como líder di e Gobierno anterior a bishita Hulanda regularmente,” el a bisa.
ORANJESTAD(AAN):E Arubiano Vince Tonk un biaha mast a sigui pa un otro buelta den The Voice Of Holland. Diabierna anochi den un sala yen den Media Park na Hilversum un total di 16 hoben artista a duna nan presentacion.
Cuater grupo di cuater a presenta pa competi. Aki mester bisa cu di cada grupo un di e hobennan artista a bai cas. Den e caso aki e hoben Arubiano Vince Tonk a bolbe score y ta sigui pa diabierna awor.
ORANJESTAD (AAN): Departamento di Impuesto ta participa cu dialuna awor, dia 2 di december, su clientenan por cuminsa haci pago delanta di impuesto di vehiculo di motor (motorrijtuigenbelasting) di aña 2014.
E clientenan por haci pago tanto na Departamento di Impuesto mes of via banco. Si ta paga via banco, mester tene cuenta cu e condicionnan.
Pa motibo di un tardansa di entrega di plach’i number, Departamento di Impuesto lo ricibi e plachinan di number mas laat cu custumber. Pesey lastimamente clientenan por busca su plachinan di number mas laat.
Anselmo Pontilius
ORANJESTAD(AAN): Aruba no a sinta keto ultimo añanan y a cuminsa evalua y a implementa cambionan pa yuda mehora e fondo AOV (Algemene Ouderdomsverzekering). Esaki no tabata suficiente y mester a bini cu mas cambio pa garantisa cu e fondo ta keda solido den futuro. Esaki ta loke ex-sindicalista y mediador di Gobierno Anselmo Pontilius a bisa. Aruba tin un fondo di pensioen di behez, cu a wordo introduci na 1960, na cual e trahado y e doño di trabou ta contribui. Pero si nada wordo haci, e fondo aki su reservanan na dado momento ta caba y e ora pa ley Gobierno mester hinca placa aden. “Pero ken atrobe ta Gobierno? E pueblo y ta placa di pueblo lo mester kita di otro cos pa hinca den e fondo ey,” Pontilius a señala.
Aruba, el a sigui bisa, no a keda sin haci nada cu e problema aki. Mientras cu na Corsou no a haci nada, na Aruba a aumenta e prima y a individualisa e pago pa logra cu e fondo ta keda cu mas placa.
ORANJESTAD(AAN)– Tin diferente manera cu clientenan por paga nan number di auto.
Con por haci pago?
Cliente por paga sea cu placa cash, ‘debit card’ (maestro), bankcheque of kassiercheque. Tene cuenta cu pa impuesto di vehiculo di motor no ta posibel pa paga cu cheque personal.
Rekisitonan ora di haci pago
ORANJESTAD(AAN):Un grupo di mas o menos 15 pa 20 empleado a reuni dilanti oficina principal di Tiara Air, den cual nan a bay mustra nan malcontento pa e hecho cu nan no a cobra ainda, siendo cu nan lo mester a cobra for di algun dia pasa caba.
E compania ta pasando dor di retonan financiero pa e hecho cu no tin acceso facil na nan fondonan na Venezuela. Director a bisa cu ta spera di haya cooperacion di banconan pa paga entre dialuna of diamars proximo.
Pa e empleadonan, ta imposibel sigui wanta e situacion asina, den cual desde algun luna caba ta presenta problema pa cumpli cu salario.
ORANJESTAD(AAN)– Minister a bishita e oficina di FADA pa haya un presentacion riba e proyecto di “Paga Tino” for di director di FADA, miembronan di directiva y dos representante di GGZ De Hoop.
E proyecto di “Paga Tino” ta un programa di prevencion pa forma caracter di hobennan entre 11-18 aña den un manera positivo. Esaki tabata un iniciativa di e minister anterior di deporte, Dr. Richard Visser. E programa aki a wordo implementa exitosamente na otro paisnan den Reino caba y awor ta toca Aruba.
ORANJESTAD (AAN): Durante un intrevista cu sr. Besaril, parlamentario pa Fracción di MEP, a elabora riba un di e Comissionan cu e ta forma partí di dje.
Dia 21 di November ultimo a tuma lugar e prome reunion di e Comision Special pa implementación di un Ambudsman Nacional di Parlamento di Aruba.
“Ambudsman” ta un Palabra Sueco cu nifica “e Defensor di Pueblo”
Ambudsman ta un autoridad cu ta encarga su mes di salvaguardia e derechonan general di e habitantenan di un País.
ORANJESTAD(AAN):Dia 29 di november 2013 tabata e ultimo dia oficial di trabou di Philomena “Chichi” Perez-Lopez, kende pa e ultimo 28 añanan a fungi como secretaria na Gabinete di Gobernador di Aruba. El a asisti tur Gobernador di nos pais, desde nos Status Aparte.
Como tal por consider’e un biblioteca mobiel, cu hopi conocemento y experiencia den politica, gobernacion y protocol. Den su funcion, Philomena Perez-Lopez a traha di cerca cu Gabinetenan Eman, Gabinetenan Oduber y awor atrobe cu Gabinetenan Mike Eman 1 y 2.
Semanalmente Ministernan ta bishita Gobernador y como tal, ta topa cu “Chichi” cu semper ta topa tur hende cu un sonrisa grandi riba su cara. Den su rol, su profesionalismo, dedicacion, lealtad y discrecion semper a resalta.
ORANJESTAD (AAN): Nos tur por corda un of mas Maestro di Scol cu a haci un impacto positivo riba nos, maestronan cu a contribui na nos formacion y yuda nos yega unda nos ta awe.
Den cuadro di e proyecto Maestro di Aña, Jane Semeleer, Presidente di Banco Central di Aruba, a conta un poco di su recuerdonan di meneer Hoevertsz cu ta esun cu a inspir’e y motiv’e. “E ta un hende hopi cariñoso mes, un hende ehemplar”. Jane a conta.
Dedica na tur persona cu discapacidad:
ORANJESTAD (AAN) – Un par di luna atras na Merca a wordo conmemora e di cincuenta aniversario di e gran discurso di Martin Luther King Jr., riba igualdad, libertad y fraternidad.
E ceremonia a tuma lugar dilanti e Monumento na Abraham Lincoln na Washington, unda cu e presidente Obama a impacta cu su palabranan.
Inspira riba e acto aki, un ciudadano cu tin un discapacidad, a pidi Matutino DIARIO tuma nota di un mensahe cu e tin pa nos comunidad.


text:
Caso grandi di 8 extranhero envolvi den traficacion di 365 kilo di cocaine mayan den Corte
Si abogadonan ta den accion e caso lo bay door?
ORANJESTAD (AAN) – Un grupo di 8 extranhero parti den Venezolano, Colombiano y Dominicano, lo mester presenta dilanti Hues mayan mainta pa tratamento di e caso penal cu Ministerio Publico a cuminsa contra nan.
Na Juni 2016 e sospechosonan a presenta dilanti Hues caminda Fiscal a bisa cu door cu abogado mr. Illes kier scucha testigonan, e caso ta pro forma.
IMPORTA 365 KILO DI COCAINA
E acusacion cu Fiscal a presenta contra e grupo ta cu riba 16 Februari 2016, nan tabata den posecion y importacion di 365 kilo di cocaina.
E grupo ta consisti di e Venezolanonan: T.L.Y., F.B.P., L.G. y A.P.V. Tambe tin e Colombianonan: Y.C.V. y R.R.C. Acerca tin e dos Dominicanonan: E.D.A. y N.T.
Ta asina cu na Juni 2016, abogado mr. Illes a pidi pa pospone e caso contra su clientenan. Na opinion di e abogado, ta importante pa pospone e caso pasobra el a pidi pa interoga tur e otro sospechosonan. El a bisa cu el a informa Hues Comisario cu a laga sa cu lo no ta posibel pa keda cla cu e interogacion promer cu e caso. El a bisa cu, contrario na loke Hues y Fiscal ta interpreta, e no a bisa Hues Comisario cu lo hala su peticion aden. Fiscal a bisa cu e no a mira peticion pa interogacion. Segun abogado, tur cos ta draai rond di un declaracion so. Ningun di e sospechosonan a firma nan declaracion. El a señala cu e sospechoso a duna declaracion pero net loke el a bisa no ta aparece den procesverbaal. Polis ta pone sugestionnan cu no ta cuadra.
El a mustra cu N.T. a bisa cu a mira botonan pero den procesverbaal ta para cu e no a mira botonan. E abogado ta haya cu ta importante pa tin un bista bon cla di e caso aki. El a pidi Hues pa manda e caso pa Hues Comisario pa scucha tur sospechoso. Esaki mirando cu tur ta papia Spaño y no ta compronde nada di Hulandes y pesey no a firma nan declaracion.
Hues a remarca cu den e procesverbaal di Hues Comisario ta para cu abogado lo laga sa y e ta haya cu pakico awor ta bin cu esaki. Hues ta haya cu lo mester laga Hues Comisario sa di anterior cu lo no hala aden peticion.
TUR SOSPECHOSO TA PARA RIBA UN NO
Hues a bisa cu tur sospechoso a wordo interoga diferente biaha y tur ta para riba cu nan no tin nada di haci cu e caso. El a puntra abogado kico lo por bay spera cu nan lo bay bisa na Hues Comisario. Abogado ta comparti punto di bista di Hues pero ta haya cu mester tin claridad. Hues ta haya cu esey ta encera cu lo tarda masha hopi.
Fiscal a bisa cu abogado mester a notifica na tempo cu lo kier haci investigacion y mester a haci un peticion na Hues Comisario. E ta haya cu ta obligacion di abogadonan pa a coopera cu interogacion. Desde Maart 2016 tin e decision cu ta interoga sospechoso den presencia di abogado. A yama abogadonan pa puntra si lo por interoga sospechoso den nan presencia pero nan a nenga. Mr. Illes a reacciona mustrando cu el a manda carta pa Hues Comisario.
FISCAL TA ADVERTI CU LO BAHA PISA
Fiscal a bisa cu no por bay culpa Ministerio Publico cu no a scucha e sospechosonan. Ta trata di 365 kilo di cocaine. Ta un biaha so a interoga e sospechosonan. E agentenan ta papia Spaño y ta compronde cu e sospechosonan no ta firma algo cu nan no ta compronde. Fiscal a bisa cu e ta compronde e ponencia di abogado cu sospechoso lo a declara cosnan cu no ta para den procesverbaal. Na opinion di Fiscal, por scucha nan den Corte mes caminda tin traductornan cualifica.
Fiscal a bisa Hues cu mirando e interes di e caso y e hecho cu lo tin pensa exigi castigo pisa pa nan, lo ta bon pa scucha nan dilanti Hues Comisario.
Hues a manda e caso pa Hues Comisario y a pospone e caso pa mayan mainta.
CASO LO SIGUI OF NO?
Manera DIARIO a publica, abogadonan cu ta core turno pa atende cu sospechosonan di delito, a dicidi di haci nan accion mas pisa. Promer a cuminsa cu e accion di un siman largo no ta bay core turno. Despues a anuncia cu si no haya oido di Gobierno pa subi e pago di 900 florin pa 1800 florin, lo bay haci e accion mas pisa. E siman aki e abogadonan a dicidi cu nan no ta presenta den Corte pa casonan penal. Esaki ta conta pa tanto casonan penal bieu pendiente como casonan penal nobo.
For di e posicion di e abogadonan por conclui cu ningun lo presenta den Corte. DIARIO lo informa lectornan kico a sosode den sala di Corte.


text:
Klima
Klimanan ta ekpompasá e statistika di temperatura, humididat, presion atmosferiko, bientu, kaida di awaseru, kontado di partikulonan den atmosfera anto otro elementonan meterorologiko den un region den un periodo largu di tempu. Klima por wordu kontrastá ku wèr, ku ta e kondishon presente di e mesun elementonan anto nan variashon den un periodo di te ku dos siman.
E klima di un lokashon ta afekta dor di su latituda, tereno, anto altituda, tambe ku kurpanan di awa banda di dje anto nan koriente. Klimanan por wordu klasifiká dor di e averahe di variabelnan typiko, mas komunmente temperatura i presipitashon. E methodo mas komunmente hiusá ta esun trahá dor di Wladimir Köppen. E systema Thornthwaite system, na uso for di 1948, ta inkorporá evapotranspirashon na adishon di informashon di temperatura i persipitashonin i temperatura anto ta husá den studiamentu di diversidat i potenshal di espesienan animal su impakto dur di e klima di un region.
Paleoklimatologia ta e estudio di klimanan di pasádo. Pasobra e observasgon direkto di e klima no ta disponibel prome ku e siglo 19, paleoklimanan ta inferí for di variabelnan proxy ku ta inklui evidensia no-biotiko manera sedimentonan haña den profundo di lagonan anto koronan di eis, anto evidensia biotico manera ringnan di mata anto refnan di koral. Modelnan di klima ta modelnan mathematiko di e pasado, presente i futuro di klimanan. Kambio klimatiko por okuri durante periodonan largu anto kortiku dor di un variedat di faktornan; kalentamientu ta diskuti den kalentamentu global.


text:
Minister Paul Croes ta felicita de Meza cu logro historico y cu balor grandi pa Aruba
ORANJESTAD(AAN)– E anuncio di Minister Mike de Meza a haya reaccion sumamente positivo den nos comunidad. Tambe for di colega di Labor drs. Paul F.T Croes cu a mustra cu e contribucion aki ta uno inmenso pa empleo riba nos pais.
“Un inyeccion enorme den nos economia. Pero sigur pa empleo pa nos Arubianonan. Interes ta halto pa trabounan cuminza pa asina nos hendenan por haya e oportunidad pa traha den e refineria. Mi kier siguramente uni mes na e palabranan di elogio na Minister Mike de Meza pa su esfuersonan incansabel pa logra e reapertura di e refineria”, minister Paul Croes di labor a agrega.
Cu e anuncio aki comunidad completo por mira cu Gobierno di Aruba a atende cu e cuestion aki den un forma responsabel. Cada paso cu e Minister a tuma tabata pasonan estrategico y tambe tumando su tempo. “Nos tabatin e confianza den nos colega cu e lo logra e firma final den e acuerdo aki. Pabien na Aruba y sigur na e pueblo di San Nicolas cu e reapertura di e refineria”, minister Paul Croes a mustra.


text:
Salmo 23; Señor ta mi Wardador, nada lo faltami. Den kunuku di yerba bèrdè, E ta ponemi sosegá.
A bai sosega
ESTELLE MARIE LOUISA
Miho konosi komo Lèlè
Na nòmber di su:
Mama : Joyceline Hous
Tata : Rogelio Leal
Tata kriansa : Wilfred Hous
Yunan : Enard Jandroep
Zidion Louiza
Partner : Jimmy Louiza
Rumannan : Carmiña Reinita, esposo i yunan
Julienne Louisa i yu
Mac Lennon Louisa (Do)
Opa : Papa Jeye Leal
Oma : Egle Oberto
Na nòmber di
personan ku a sostené : Wela Nana
Tanchi Trudy, Astrid, Ivette, Solange,
Mientje, Tanchi Mima, Sharelda, Mamichi,
Remi, Ethel, Angely
Subrino(a)nan : Relienne Alberto, Gileyna Reinita
Lekeysha Reinita, Gwayne Reinita
Tanta i Tionan : Luisa (Chichi) Maria i famia
Errol (Rochi) Louisa i famia
Hubert (Djuba) Louisa i famia
Nelson (Co) Louisa i famia
Elvin (Vin) Louisa
Remsy (Baba) Louisa i famia
Mireya Leal
Tonchi Leal
Josehito Leal
Primu(a)nan: Nancy Isidora, Churna Maria, Jenny i Francis i famia
Zaira Louisa i ruman, Izaac Louisa, Livana Martis
Charmene Martina i ruman, Angely Neuman i famia
Maikelino Maria
Achterprimu(a)nan : Marlene Maduro i rumannan, Susmila Mathilda i rumannan,
Connie St. Jago i rumannan, Jenny Maria i rumannan,
Melyn Alexander, rumannan i famia, Frank Maria i rumannan
Tomy Chatlein
Na nomber di : W.W.L.Kerk, New Song, Wilhelmina Fonds, Hamied,
Hospice Arco Cavent, Jip en Janeke Opvang
Tur bisiña i konosirnan, Amigu i Amiganan, Patrick Daal
Demas famia : Louisa, Hous, Jandroep, Maria, Leal, Louiza, St. Jago,
Helmeyer, Siberie, Isidora, Reinita, Alberto, Wehl, Martis
Nos diskulpa si den nos tristesa nos por a lubidá nòmber di un famia of konosi.
Akto di entiero ta tuma lugá Djasabra 14 Yanüari 2017 saliendo for di Misa Montaña pa Santana katóliko na Montaña. Ta risibi bishita di kondolensia for di 9’or mainta na Misa di Montaña.
Promé ku entiero lo tin un respons pa 11’or mainta na Misa di Montaña.
Despues di entiero NO ta risibi bishita di kondolensia na kas.


text:
DIAHUEBS 16 JANUARI , 2014
9
Minister dr. Alex Schwengle cu donacion na Fundacion pa Nos Comunidad Nos hendenan ta conoci pa tin bon curason y semper ta dispuesto pa yuda nan prohimo y esey ta haci cu hopi biaha nos comunidad ta sali na vanguardia di esunnan di menos recurso. Minister dr. Alex Schwengle tambe ta un persona cu ta hopi activo riba e tereno aki y mediante su Fundacion, el a haci entrega di un cantidad grandi di paña pa muchanan por cuminsa 2014 cu paña nobo. Aunke cu e tradicion di antes di Tres Rey no ta comun mas e ta un bon motibo pa corda comparti cu nos muchanan ora aña bolter y 6 di januari ta e fecha cu nos ta cuminsa generalmente cu skol yen di animo pa sigui cu un bon aña. “Fundacion Schwengle pa sa-
lubridad” a wordo representa pa Sra Janine Quant cu a entrega e fundacion e poloshirtnan nobo nobo. E fundacion ta promove estilo di bida saludabel concientisando hobennan y muchanan riba e importancia di cuido di nan salud, come saludabel y balansa, bebe awa y haci movecion. Sra Quant a comparti cu pa muchanan por tin panja nobo ta mes importante cu otro necesidadnan. Fundacion pa Nos Comunidad ta activo pa 4 aña caba y a cera aña 2013, cu un total di 1630 famia registra na e fundacion cu ta cay bou di famia den necesidad. E total di mas di 1400 persona ta haya e ayudo aki y esey ta danki na nos comunidad cu ta deposita nan
confianza y apoyo den e fundacion. Fundacion pa Nos Comunidad ta percura pa brinda sosten y apoyo na e famianan di menos recurso y tabatin e oportunidad di ricibi e donacion aki. Sra. Indra Stamper, director di e fundacion, a ricibi e gesto aki di Minister Schwengle na nan sede situa na Ponton. “Nos ta e unico banco di cuminda na Aruba, unda cu nos ta yuda nos famianan cu tin necesidad cu tin mester di cuminda, pero banda di esey tambe si nan tin mester di mueble y paña. Pues e donacion di polo-shirt nobo, destina specialmente pa e muchanan. Despues di analisa nos esta-
disticanan unda nos a bolbe haya informacion mas recien, ta indica cu 37% di e personanan cu nos ta yuda, ta mucha. Nos ta contento cu esey, ya cu mayoria biaha nan ta esunnan cu ta sufri mas di e situacion di
nan mayornan. Fundacion pa nos Comunidad ta hopi contento cu e apoyo cu nan ta haya di comunidad, ya cu ta danki na nan aporte, nos di e fundacion por yuda un otro”, Indra Stamper a indica.
WWW KAVEL
Lista oficial otorgamento di vergunning pa kavelnan di carnaval 60
Pregunta tocante bo cobransa? Yama Customer Service na 5237100
CELEBRANDO 33 AÑA CU PUEBLO Aña 36 ▪ No. 9904 • 1,50 Florin
Situacion tenso cerca polisnan!
Alto comisario a duna di conoce cu e promocion tabata robes Awe mainta tin reunion pa miembronan di SPA na POVA
A tira lot pa Festival di Calypso y Roadmarch infantil/hubenil
ORANJESTAD (AAN): Na Centro di Bario Brazil tabata tin tiramento di lot pa e Festival di Calypso y Roadmarch infantil y hubenil cu lo tuma luga e fin di siman aki. E interes ta dobel di aña pasa, unda tabatin 12 participante mientras cu e aña aki a cera cu 24 participante. E Festival di Calypso y Roamarch infantil y hubenil ta tuma luga den Aruba Entertainment Center na Dakota. E evento ta cuminsa for di 7:00PM pero porta ta habri desde 6:00PM caba y ta priminti di bira grandi e aña aki atrobe. Ta conta cu un total di 26 participante total, compaña pa Exquizit Band.
Autopsia:
Golpi na cabez a causa morto di Sherman Webb ORANJESTAD (AAN): Autopsia a wordo haci diamars atardi riba e curpa di Sherman Webb cu a wordo haya benta riba e tereno pariba di Nikky. Por confirma maltrato. Sangramento masal den cabez ta motibo di su morto. No por otro cu lesion a wordo ocasiona pa violencia na e cabez. Curpa a wordo duna liber. Investigacion ta sigui pa wak precies kico a pasa y kico ta rol di cada ken den e caso total. Awor tin e proceso di voorgeleiding di e sospechosonan y aki lo dicidi si e tres sospechosonan aki lo
keda deteni. Recherchenan di Oranjestad tin e caso aki
bou nan encargo pa wordo investiga.
DIAHUEBS 16 JANUARI 2014
INVESTIGACION
Mucha di 3 aña a bira malo y a fayece ORANJESTAD (AAN): Diamars anochi a sosode un situacion caminda un criatura di 3 aña a fayece. Na un cas na Weg Fontein un mama ta bati alarma cu su yiu ta hopi malo. Mesora a cuminsa prepara un ambulance. E momento ey e ambulance di San Nicolas tabata biniendo Hospital cu un emergencia y esun di Playa tabata na Cura Cabay cu otro caso di emergencia. Mesora a saca un di tres ambulance pa bai San Nicolas pero esaki a sali di Playa. Esnan encarga cu e yamada di emergencia a cuminsa coach e mama pa asina e mes cuminsa reanima e criatura. Ta un mucha muher cu a bira hopi malo. Esaki a sosode y ambulance a yega mientrastanto na e adres y personal di ambulance a tuma over. Mesora a hibe Centro Medico y tabata tin momentonan cu e criatura a haya pulso. Mirando e gravedad a escoge pa hibe cu urgencia pa hospital. A pidi yudanza policial pa habri caminda. Asina nan a yega hospital unda e preparacion tabata wordo haci pa ricibi e criatura. A sigui traha pa scapa su bida pero algo rond di mey anochi a resulta cu e mucha a fayece. Esey nifica cu e esfuerzonan haci pa e mama y personal di ambulance no a yuda. Algo asina ta laga un adulto cu a purba scapa bida di e criatura basta malo. Awor kizas un investigacion mester bay tuma lugar pa saca afo exactamente kico a sosode cu e mucha a muri.
BUSKEDA
Julian Hernandez Rodriguez ta perdi ORANJESTAD (AAN): Famia preocupa a entrega un keho na Polis, den cual ta informa cu nan tin un ser keri perdi desde weekend. E homber ta sufri di problema mental, aunke mester bisa cu e no ta un hende agresivo. Ta trata aki di Julian Hernandez-Rodriguez di 48 aña di edad, naci na Colombia y biba na Weg Seroe Blanco # 23. E ta midi 1.60 meter y ta di postura delega y cuero color cla. E ta papia papiamento y spaño. Ultimo bes cu a mire ta diasabra alrededor di 4:00pm ora el a sali di cas, despues di tabata mirando television cu su famia. Normalmente e no sa sali sin bisa. Famia ta pensa cu e lo a bay mira Fakkel Optocht. E tabata bisti cu un jeans color blau y un poloshirt strepia color blau y berde. Na pia e tabatin keds color licht blau. Cualkier persona cu por a mir’e of si por tin mas informacion, pa por fabor yama Polis mesora. Su famia ta hayando hopi falta di dje.
PAGINA 2
DIAHUEBS 16 JANUARI 2014
DIARIO
Mike Eman riba dialogo:
E fondo di AOV a wordo scapa pa 16 mil pensionado mescos cu esun di APFA ORANJESTAD (AAN): Den un entrevista cu prome minister Mike Eman el a splica un tiki riba e reunion cu tabata tin despues cu nan a topa cu sindicatonan relaciona cu aumento di edad di pensioen. E prome mandatario a splica cu ta 16 mil hende cu a cobra pensioen tin siguranza cu e placa tey pa nan. Esaki ta pa motibo di e pasonan concreto tuma fin di aña. E gobierno aki a asumi responsabilidad di biaha pa scapa e fondo di AOV mescos cu a haci cu esun di APFA. Tabata tin raportnan cu a wordo traha unda a tuma diferente paso prome cu a yega asina leu. Tabata tin recomendacion den pasado caminda prome cu mishi cu pensioen mester a zorg pa e politico tambe duna ehempel y gobierno di AVP a tuma e paso pa trece e cambio y individualiza e prima y tambe e grondslag. A base di calculacion pa futuro e cambionan a yuda pero tog no suficiente. Prome minister Mike Eman a splica cu a sinta na mesa cu partnernan social. E direccion cu tabata mirando tabata tin hopi sosten y simpatia. Mester a bai hiba informacion na e miembronan y den e
temporada cortico entre eleccion, formacion di gobierno, dialogo social y fin di aña no a duna suficiente di tempo pa dialogo y tin tur hende hunto. Algun a sostene e cambio y otronan no. Asina a palabra cu esnan no di acuerdo cu ta sindicatonan pa atende e asunto. Awor a pone un
tempo mas largo pa mira si e alternativa cu a pone y pasa den parlamento tabata mihor. Aki dos siman ta haya nombernan di esnan cu lo drenta den e werkgroep pa mira e retonan di vergrijzing con lo paga pe etc. Tambe cu mas tempo y trankilidad e ta sigui pero pasonan importante a wordo tuma pero por cambia si ideanan mihor bini riba mesa. Tur hende lo drenta cu mentenan habri. Tin sindicatonan manera STT cu a presenta un raport. Tambe tin punto di agenda cu a wordo acorda caminda hunto cu e cambionan trece un vision y mihor maneho relaciona cu e vitalidad di empleadonan. Tin casonan caminda empleadonan cu yega cierto edad ta duro pa nan haya trabou. Tin cierto trahador cu ta wordo acerca pa duna nan pakete. Prome minister Mike Eman a splica cu e forma di mantene hende na trabou mas largo ta duna e espacio pa e hobennan tambe por prepara nan mes mihor. E retonan aki tabata existi caba prome cu a papia di edad di pensioen.
Un crecemento record di 18.23% den 2013!
ATA: Aruba a yama bon bini na 688.472 turista crucero
ORANJESTAD (AAN): Aruba Tourism Authority (ATA) a ricibi e cifranan final pa loke ta trata turismo crucero y ta satisfecho di anuncia cu Aruba a experencia un biaha mas un crecemento sumamente satisfactorio di 18.23% den e segmento aki. E crecemento aki a wordo registra pa e periodo di januari 1 pa december 31, 2013, unda cu na nos waf a yega un total di 688.472 turista. Den e mesun periodo na aña 2012, Aruba a ricibi 582.313 turista crucero. Pues, Aruba a ricibi 106.159 turista mas na 2013, compara cu 2012. Pa loke ta e cantidad di barco cu a bishita Aruba,
cifranan ta mustra un crecemento cu 63 yamada adicional (cruise calls). Ora compara 2012 (294) cu 2013 (357), esaki ta sali un diferencia positivo di 21.42%. E lunanan durante cua mas turista a yega Aruba riba barco na 2013 tabata januari (64 yamada y 118.542 pasahero); december (49 yamada y 96.136 pasahero), maart (44 yamada y 84.229 pasahero) y februari (43 yamada y 88.888 pasahero). Den un luna mas keto, esta augustus, cual ta cay den ‘low season’ pa crucero den Caribe, Aruba a ricibi 9 barco cu 21.470 pasahero. E balor di e turista cu ta bishita Aruba riba barco
ta considerabel. Y, no solamente pa e placa cu e ta gasta aki durante su estadia cortico. Cada un di e turistanan aki ta wordo considera como turista cu potencial pa bolbe Aruba pa un estadia mas largo y e mercadeo di ATA, hunto Ministerio di Turismo, Aruba Ports Authority & “partners” ta dirigi den e direccion aki tambe. Ademas, cada persona cu bishita Aruba y ta papia bon di nos isla cu nan amigo, famia y coleganan ta yuda promove nos industria. Analisando e cifranan final, por mira cu aunke cu Aruba su industria di turismo a proyecta, o sea tabatin reservacion pa barco crucero pa 370 yamada, na final di dia e cancelacion di 13 yamada no a causa un impacto mucho grandi riba e crecemento stabiel y fuerte den cantidad di bishitante. Entre e cancelacionnan tabatin seis yamada di e barco Freewinds, dos di Caribbean Princess y un yamada den caso di e barconan Coral Princess, Delphin, Grandeur of the Seas, Brilliance of the Seas y Disney Wonder.
E proyeccion - cual ta basa riba e reservacionnan cu companianan ta haci na e waf di Aruba- pa december 2013 tambe tabata un poco mas halto di loke el a resulta en realidad pa loke ta trata cantidad di turista, unda cu a conta riba un total di 100 mil turista y a resulta cu tabatin casi 4000 bishitante menos. Por conclui cu den caso cu e yamadanan aki si a tuma luga y e total di bishitante na december lo tabata 100 mil, Aruba lo a conoce un crecemento un poco mas halto, pues di 20% di e negoshi crucero, cual tabata originalmente e pronostico di ATA pa 2013. Pa loke ta e cantidad di yamada, esaki
si a resulta mas cu 20%, o sea 21.4%. E bon bini caluroso y bon servicio cu e turistanan crucero ta ricibi na Aruba y e entusiasmo y profesionalismo di e partnernan den turismo y comercio, ta entre e puntonan mas fuerte di nos isla. E capital humano, combina cu e desaroyonan positivo y grandi den e industria pa loke ta trata e diferente servicionan di tour y actividad y sigur nos beachnan limpi, trankilo y bunita, Aruba ta wordo considera pa companianan di barco crucero como un di e destinacionnan mas atractivo pa ofrece na nan clientenan.
DIAHUEBS 16 JANUARI 2014
PAGINA 3
DIARIO
Situacion tenso cerca polisnan!
Alto comisario a duna di conoce cu e promocion tabata robes Awe mainta tin reunion pa miembronan di SPA na POVA
ORANJESTAD (AAN): Un biaha mas tin inkietud den cuerpo policial unda cu promocionnan ta wordo haci dilanti di otro y riba otro. Presidente di sindicato SPA sr Angelo Davelaar ta duna di conoce solamente un persona a wordo promovi como Hoofdagent y a haya su landsbesluit. Sinembargo full e klas cu tabata Brigadier eerste klas hunto cu e polis cu a wordo promovi tambe tabata den e mes un klas unda cu tur mester a wordo promovi como hoofdagent pa hunto haya nan landsbesluit manera ley ta stipula. Actualmente e klas completo ta haci e funcion di Hoofdagent pero nan no ta promovi y tampoco no tin nan landsbesluit pa asina por cobra di e posicion cu nan a studia pe
y ta trahando pe. Sinembargo presidente di SPA a tuma contacto cu Alto comisario Dolfi Richerson y a duna di conoce cu e promocion tabata robes cu a wordo haci. Actualmente tin un klas completo cu ta sinti cu nan ta wordo laga un banda siendo cu nan tambe tin e mes un derecho pa e promocion aki ya cu tur a gradua pa ta un hoofdagent. E situacion aki no ta prome biaha ta pasa den cuerpo policial tin biaha ta purba
Homber haya drumi den plas di sanger na San Miguel
ORANJESTAD (AAN): Diaranzon anochi polis a wordo manda poco pura den direccion di San Miguel. Na un cas cu apartamento desde mainta e habitantenan no a mira un habitante. E doño di e apartamento a dicidi di drenta e apartamento net prome cu polis a yega. El a bin topa cu e habitante benta riba vloer den plas di sanger. Mesora e
polisnan cu a yega a pidi presencia di ambulance. E persona tabata hala rosea pero no tabata reacciona. E tabata tin corta na curpa y tambe wowo. Kico a pasa cune no ta conoci. Ambulance a bay cune hospital. E tabata keto bay for di conocimento. Polis a mas bien tuma algun dato pero lo busca drechi despues di e situacion. E persona ta un adulto.
di evita pa e situacion no pasa pero actualmente keto bay tin situacionnan cu ta pasando y na unda cu ta trece un inkietud pa e otro polisnan cu tambe ta traha duro y tin nan derecho. Segun presidente di SPA un par di luna atras tin un situacion similar a pasa unda cu tin algun hoofdagent cu ta wardando nan landsbesluit, pero e otro grupo cu ta sigui nan si a haya nan promocion y ta hayando mas placa cu esnan cu tin mas aña den servicio di cuerpo policial cu e otro. Esaki ta situacionnan cu ta trece frustracion den cuerpo policial. Antes PNO tabata e departamento cu tabata tin tur papel na ordo y ta regla e posicionnan di e polisnan pero actualmente Departamento di
recursonan humano (DRH) ta trahando riba tur cos, pero na final ta Alto comisario Dolfi Richardson ta esun responsabel na momento cu e pone su firma bao di papel pa otorga e landsbesluit segun presidente di SPA. Awe mainta sindicato SPA tin reunion cu tur su miembronan y ta pidi pa ta presente na POVA 10or di mainta pa asina papia riba e situacion y sa kico ta loke ta reina bao di e otro polisnan pa nan promo-
cion como Hoofdagent. SPA a trata di haya contacto cu minister di husticia riba e situacion aki pero no por a haya contacto cu ne pero si a laga responde cu su coordinador pa por papia riba e situacion aki, pero tampoco minister no a tuma contacto bek cu sindicato. Sinembargo mando policial si ta na altura y a duna di conoce tambe cu e ta un situacion cu a pasa robes y no lo por hala atras mas. Sinembargo e resto di klas a keda perhudica, awor ta keda na altomando pa bin dilanti y trata di drecha e situacion pa promove tur e resto di klas manera nan merece y tin derecho riba dje. Tur hende ta haci fout, pero na caminda mester por drecha loke a wordo daña y duna cesar loke ta di cesar.
Prome Minister Mike Eman:
A firma un acuerdo cu hunta di supervision y Dr Falconi lo keda cuater luna mas ORANJESTAD (AAN): Durante entrevista cu prome minister Mike Eman a puntre con ta bayendo cu e intervencion di gobierno pa e asunto di nombracion di director di hospital. Tabata wordo papia cu kier logra un di tres director pa hospital. E director actual Jaime Falconi tin algun tempo caba haciendo e trabou. Tin e hunta di supervision di siete miembro cu ta controla e hunta di maneho. Gobierno mes tin poco poder den e hunta di supervision pasobra no tin e cantidad di miembro necesario pa por tuma un decision riba nan mes. Den e caso specifico di nombracion di director nobo tabata tin un situacion caminda e hunta di supervision no kier a sigui cu e directiva actual di hospital. Kier e termina e contrato. Tin un minister nobo cu tabata merece un trankilidad na hospital pa asina tur stakelholder por a yega na un entedimento mihor posibel. Na Hospital tin hopi cos cu mester bay sosode. Pa maneha e cambionan cu tin ta retonan importante cu hopi
deseo pa Aruba por duna te hasta servicio mas den region. Aruba ta conkistando un nomber como un pais cu lo bay crea un pilar den cuido medico pa local y esnan di afo. Pa minister Schwengle ta importante pa e tin e trankilidad pa haya e mihor personanan pa carga e responsabilidad cu tin. Un despedida di dokter Falconi lo no duna e trankilidad mirando e aprecio grandi di hospital mes y gobierno mes mirando e forma cu a atende cune desde cu el a asumi e responsabilidad. Sin duna ken tin razon of no a pidi pa tog wanta un rato e discussion dunando minister Schwengle e espacio pa tuma
e mihor escogencia. Prome minister Mike Eman ta contento cu despues di algun dia di deliberacion caminda a firma un acuerdo cu hunta di supervision y Dr Falconi lo keda cuater luna mas. Awor e minister tin e tempo pa sigui traha riba su escogencianan. E director Falconi tin e gana grandi pa yuda drecha e cuido medico. Mescos gobierno a pone e persona di Dr Schwengle pa yuda drecha e calidad di cuido medico. Awor e postura di cada uno a logra pa yega hunto pa e espacio cu mester. Asina por duna contenido na cuido medico manera mester y structura di hospital.
URATACA CENTER
Special di awe:
Carni Stoba, Aroz, Pan Bati & Berdura
Diahuebs 16 Januari 2014 - Edicion-8 Vol.19305
Sta. Cruz #110 Tel: 585-9500 Fax:585-0951 - E-mail: solodipueblo@gmail.com
1.50
LIDER DI MEP, MR. EVELYN WEVER-CROES
BANCO CENTRAL NO TA SER PERMITI PA HACI SU TRABAO CRITICO MAS!
Gobierno kier limita responsabilidad di Banco Central, pero ken mester paga e cuenta? Pueblo! Danki na srta. Giorgina Martinus:
Afl. 10.00 (di 12 pa 3pm) Tel: 585-5212
Servicio limita di paspoort riba diabierna 17 di Januari 2014
Baby malo a wordo transporta cu urgencia pa hospital Despues di un rato el’a fayece
Accidente frontal pa motibo cu chauffeur lo tabata bezig cu cellular
Aruba a luci na Reinado Internacional del Cafe 2014!
Famia a perd’e desde diasabra atardi
Julian HernandezRodrigues ta perdi
Diahuebs Januari 16 2014 17 Februari 2014 Corte di Prome Instancia
Horario Sospechoso Acto Castigabel Pa 8.30 F.A.R.H. a wordo acusa di, conhuntamente cu un otro of otronan, intencionalmente y cu premeditacion, a tuma bida di un persona riba 30 di Juni 2013, door cu e y/of su complice a intencionalmente y despues di reflexion calmo y deliberacion trankilo, a tira e persona aki cu un arma di candela den su cabez. E ta wordo acusa di, conhuntamente cu un otro of otronan, posesion di un arma di candela y/of balanan riba 30 di juni 2013. Pa 9.30 J.A.G.F. ta wordo acusa di, conhuntamente cu un otro of otronan y riba caminda publico, a comete violencia contra un y/of dos persona riba 29 di September 2013. E violencia a encera scopmento y/of dalmento y/of trapamento y/of tiramento cu botter riba e personanan aki, durante cual F. a scop un di nan na su boca/cara, a consecuencia di cual e persona aki a keda gravemente herida. F. ta wordo acusa di, conhuntamente cu un otro of otronan y riba caminda publico, a comete violencia contra tres of mas persona y un y/of dos auto. E violencia a encera cu dalmento y/of zwaaimento cu un machete y/of tiramento cu piedra riba e personananaki, y/of dalmento cu machete y/of tiramento cu piedra riba e autonan. F. tawordoacusa di a intencionalmentemaltrata un persona cu un arma (esta, un machete) dor di dal e variosbiaha cu e arma akina su pia. 10.30 F.G.M. M. ta wordo acusa di posesion di un arma di candela y balanan riba 18 di Juli 2013 y di a planta matanan di Cannabis riba e mes fecha ey. 11.30 G.M.P. P. ta wordo acusa di ladronicia cu violencia di telefon celular di un persona riba 22 di September 2013. E violencia a encera cu P. a bisa e persona na tono menazante: “Taabo mi mester, yiu di ****” y/of “Duna mi dos florin y mi ta duna bo loke mi tin den mi tas” y/of “Bo mester tin placa” y/of a tene un cuchio di cushina riba e persona y/of a ranca cu forza e lantera cu e persona tabatin den su man y/of a lucha cu e persona y/of a ranca e telefon for di man di e persona. P. ta wordo acusa di ladronicia di un of mas carson den un tienda riba 9 di Augustus 2013. E ta wordo acusa di ladronicia di un machine riba 14 di Augustus 2013.
PUEBLO A H HAÑA SU PEN BEK
Pa kualkier informacion solodipueblo@gmail.com of
☎ 585-9500
Pagina 5
Baby malo a wordo transporta cu urgencia pa hospital Despues di un rato el’a fayece Diamars den oranan laat di anochi, pa un of otro motibo un baby a bira hopi malo y a wordo treci na Centro Medico den un situacion critic. Mesora a cuminsa reanim’e y bao reanimacion el’a wordo transporta cu hopi urgencia cu ambulance pa Dr. Horacio Oduber Hospital. Patruyanan di polis di San Nicolas, Santa Cruz y Playa a para na puntonan principal y a cera caminda pa asina e ambulance por yega mas liher hospital. Despues di un rato cu el’a yega hospital, ta drenta un tristo informacion cu e criatura aki a fayece. Paz na su restonan. Condolencia y hopi forza na e famia.


text:
Meteo cu pronostico di tempo valido pa diamars 10 Januari 2017
Meteo Aruba ta informa riba e tempo pa cu Aruba. Pronostico di tempo valido pa diamars 10 di Januari 2017 tempo: dialuna anochi: parcialmente nubia...
Meteo cu pronostico di Tempo pa Aruba valido te 8 Januari...
Meteo Aruba ta informa riba e tempo pa cu Aruba. Pronostico di Tempo pa Aruba valido te diasabra 8 Januari 2017Tempo: Diasabra anochi: Levemente...
Meteo cu pronostico di Tempo pa Aruba valido te 7 Januari...
Meteo Aruba ta informa riba e tempo pa cu Aruba. Pronostico di Tempo pa Aruba valido te diasabra 5:00 pm, 7 Januari 2016Tempo: Diabierna...
Pronostico di tempo valido te diabierna 6 di Januari 2017
Pronostico di tempo ta indica cu diahuebs anochi, shelo lo ta levemente te parcialmente nubla sin awasero di importancia den marduga y diabierna: parcialmente...
Pronostico di tempo valido te diahuebs 5 di Januari 2017
Pronostico di tempo ta indica cu diaranson anochi, shelo ta levemente te parcialmente nubla sin awasero di importancia den marduga y diahuebs, shelo lo...
Pronostico di tempo valido te diaranson 4 di Januari 2017
Pronostico di tempo ta indica cu diamars anochi, shelo lo ta levemente te parcialmente nubla sin awasero di importancia den marduga y diaranson, shelo...
Pronostico di tempo valido te diamars 03 di Januari 2017
Pronostico di tempo ta indica cu dialuna anochi, shelo lo ta levemente te parcialmente nubla cu un awasero pasahero den marduga y diamars, shelo...
Pronostico di tempo valido te cu 2 Januari 2017
Meteo Aruba ta informa e pronostico di tempo valido te cu 2 Januari 2017Tempo: Diadomingo anochi: Levemente te parcialmente nubla sin awacero di importancia....
Basta awa a cay riba un bispo di aña na Aruba
Bispo di Aña na Aruba for di oranan di mainta te cu merdia Aruba a keda sorprendi pa un awacero torencial pa basta rato...
Pronostico di tempo valido te diasabra 31 di December 2016
Pronostico di tempo pa diabierna anochi, shelo lo ta levemente te parcialmente nubla cu chens pa un awasero pasahero den marduga y diasabra, shelo...
Pronostico di tempo valido te diabierna 30 di December 2016
Pronostico di tempo ta indica cu diahuebs anochi shelo lo ta levemente te parcialmente nubla cu chens pa un awasero pasahero den marduga y...
Meteo cu pronostico di Tempo pa Aruba valido te 29 December...
Meteo Aruba ta informa riba e tempo pa cu Aruba. Pronostico di Tempo pa Aruba valido te diahuebs 5:00 pm, 29 December 2016Tempo: Diaranson...
Pronostico di tempo valido te diaranson 28 di December 2016
Pronostico di tempo ta indica cu diamars anochi, shelo lo ta levemente te parcialmente nubla cu posibilidad pa un awasero pasahero den marduga y...
Pronostico di tempo valido te cu 25 December 2016
Meteo Aruba ta informa e pronostico di tempo valido te cu diadomingo 25 di December 2016.Tempo: Diasaba anochi: Levemente te parcialmente nubla cu chens...
Pronostico di tempo valido te diasabra 24 di December 2016
Pronostico di tempo ta indica cu diabierna anochi, shelo lo ta levemente te parcialmente nubla y generalmente seco den marduga y diasabra, shelo lo...
Pronostico di tempo valido te diabierna 23 di December 2016
Pronostico di tempo ta indica cu diahuebs anochi, shelo lo ta parcialmente nubla cu chens pa un awasero pasahero den marduga y diabierna, shelo...
Pronostico di tempo valido te diahuebs 22 di December 2016
Pronostico di tempo ta indica cu diaranson anochi, shelo lo ta parcialmente nubla cu chens pa un awasero pasahero den marduga y diahuebs, shelo...
Pronostico di tempo valido te diaranson 21 di December 2016
Pronostico di tempo ta indica cu diamars anochi, shelo lo ta levemente te parcialmente nubla cu un awasero pasahero den marduga y diaranson, shelo...
Meteo: Aviso di cautela riba lama
E aviso di cautela aki ta keda valido te diaranson mainta 21 December 6 amAreanan afecta Principalmente parti noord di nos costanan; sinembargo ta pidi...
Pronostico di tempo valido te dialuna 19 di December 2016
Pronostico di tempo ta indica cu diadomingo anochi, shelo lo ta levemente te parcialmente nubla cu un awasero pasahero den marduga y dialuna, shelo...
Pronostico di tempo valido te diadomingo 18 di December 2016
Pronostico di tempo ta indica cu diasabra anochi, shelo lo ta levemente te parcialmente nubla cu un awasero pasahero den marduga y diadomingo, shelo...
Pronostico di tempo valido te diasabra 17 di December 2016
Pronostico di tempo ta indica cu diabierna anochi, shelo lo ta levemente te parsialmente nubla y generalmente seco den marduga y diasabra, shelo lo...
Pronostico di tempo valido te diabierna 16 di December 2016
Pronostico di tempo ta indica cu diahuebs anochi, shelo lo ta levemente te parcialmente nubla y generalmente seco den marduga y diabierna shelo lo...
Pronostico di tempo valido te diaranson 14 di December 2016
Pronostico di tempo ta indica cu diamars anochi, shelo lo ta parcialmente nubla cu chens pa un awasero pasahero den marduga y diaranson, shelo...
Meteo cu pronostico di Tempo pa Aruba valido te 13 December...
Meteo Aruba ta informa riba e tempo pa cu Aruba. Pronostico di Tempo pa Aruba valido te diamars, 13 December 2016.Tempo: Dialuna anochi: Parcialmente...
Pronostico di tempo valido te cu 11 December 2016
Departamento Meteorologico Aruba ta informa e pronostico di tempo valido te cu 11 December 2016. Tempo: Diasabra anochi: Parcialmente nubla cu chens pa un awacero...
Pronostico di tempo valido te diasabra 10 di December 2016
Pronostico di tempo ta indica cu diabierna anochi, shelo lo ta parcialmente nubla cu chens pa un awasero den marduga y diasabra, shelo lo...
Pronostico di tempo valido te diabierna 09 di December 2016
Pronostico di tempo ta indica cu diahuebs anochi, shelo lo ta levemente te parcialmente nubla cu chens pa un awasero den marduga y diabierna,...
Pronostico di tempo valido te diahuebs 8 di December 2016
Pronostico di tempo ta indica cu diaranson anochi, shelo lo ta levemente te parcialmente nubla cu chens pa un awasero breve den marduga y...
Pronostico di tempo valido te diaranson 07 di December 2016
Pronostico di tempo ta indica cu diamars anochi, shelo lo ta levemente te parcialmente nubla y generalmente seco den marduga y diaranson, shelo lo...
Pronostico di tempo valido te diamars 6 di December 2016
Pronostico di tempo ta indica cu dialuna anochi, shelo lo ta levemente te parcialmente nubla y generalmente seco den marduga y diamars, shelo lo...
Pronostico di tempo valido te dialuna 5 di December 2016
Pronostico di tempo ta indica cu diadomingo anochi, shelo lo ta levemente te parcialmente nubla y generalmente seco. Den marduga y dialuna, shelo lo ta...
Pronostico di tempo valido te diadomingo 4 di December 2016
Aki ta sigui un comunicado pa loke ta e pronostico di tempo pa Aruba di parti di Departamento Meteorologico Aruba.Tempo: Diasabra anochi: Levemente te...
Pronostico di tempo valido te diasabra 3 di December 2016
Pronostico di tempo ta indica cu diabierna anochi, shelo lo ta levemente te parcialmente nubla y generalmente seco den marduga y diasabra, shelo lo...
Pronostico di tempo valido te diabierna 2 di December 2016
Pronostico di tempo ta indica cu diahuebs anochi, shelo lo ta parcialmente nubla cu posibilidad di un awasero breve den marduga y diabierna, shelo...
Pronostico di tempo valido te diahuebs 1 di December 2016
Pronostico di tempo ta indica cu diaranson anochi, shelo parcialmente nubla y generalmente seco den marduga y diahuebs, shelo lo ta parcialmente nubla cu posibilidad...


text:
TEMPO ACTUAL
PRONOSTICO
MAPA VISUAL
No husa e datos nan aki pa justifica desicionnan cu por resulta den daño material, fisico of cu por pone hende su bida na peliger.
simPLUS Solutions no por garantisa cu e datos semper lo ta corecto y up-to-date.
Metreologische Dienst Aruba ta e unico servicio cu por haci pronostico oficial tocante e clima y tempo pa pais Aruba.
Semper sigui nan instruccionan.
Datos ta sali for di:
y ta wordo procesa pa systemanan di simPLUS Solutions.
Imahenan ta wordo saca dor di e satelite GOES-13.
Akinan por check e status di e satelite espacial.


text:
Royal Dutch Shell
Royal Dutch Shell , komunmente konosi komo Shell, ta un kompania di zeta i gas global. Su kantor prinsipal ta keda na Den Haag, Hulanda anto su ofisina registra ta keda na e Sentro di Shell na London, Inglatera. E ta e kompania di energia di mas grandi na mundu anto e di dos kompania mas grandi na mundu midí dor di su ganasginan anto e ta un di e "supermayornan" di gas i zeta.
E tin operashonan na mas ku 90 pais, anto ta produsi 3.1 míon bari di zeta of ekivalente pa dia anto e tin 44.000 stashon di servisio ront mundu. Shell Oil Company, su subsidiario na Estadonan Uni di Merka, ta un di su negoshinan mas grandi. Su lista primario ta riba e enkambio di stòk di London anto e ta un konstituto di e indeks 100 di FTSE. E ta listá segundariamente riba e Euronext Amsterdam anto e New York Stock Exchange.


text:
Sudan
Sudan ofisialmente e Republika di Sudan, ta un pais den nort-ost Afrika. E ta e pais mas grandi di Africa anto e Mundu Arabe, anto e di dies mas grandi na mundu. E ta grens ku Egypto na parti nort, e Laman Korá na parti nort-ost Eritrea anto Ethiopia na parti ost, Kenia anto Uganda na parti sur ost, Republika Demokratiko di Kongo anto e Republika Sentral Afrikano na parti suit-west, anto Chad anto Libya na parti nortwest. E riu mas largu na mundu, e Nilo ta dividi e pais den banda ost ku west.


text:
Aeropuerto London Heathrow
Aeropuerto London Heathrow òf Heathrow (kódigo IATA: LHR, kódigo OACI: EGLL), situá na e parti wèst di London, ta e aeropuerto mas grandi di Reino Uni i di Oropa. Ku un kantidat di alrededor di 68 mion pasahero pa aña, ta hasi Heathrow un di e aeropuertonan mas drùk di mundu. Heathrow konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto Frankfurt am Main na Frankfurt, Alemania, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda di ta hèndel mas pasahero pa aña, e ta esun number dos di Oropa riba tereno di moveshon aeréo tras Paris-Charles de Gaulle siguí pa Frankfurt am Main. Aeropuerto London Heathrow ta e base di British Airways kual ta hasié e hub di aviashon Oropeo mas grandi pa e aliansa aeréo Oneworld. Banda di esei e ta un hub pa BMI i Virgin Atlantic Airways


text:
Un total di 17 scol di e zona di Orlando ta cera como medida preventivo, mientras autoridadnan ta den un operacion masivo buscando e supuesto autor di un atake riba un agente policial na Orlando.
Un oficial di polis di Orlando a ricibi un tiro dialuna mainta y e sospechoso a huy despues di esaki. Horanan despues a drenta e informe cu e agente policial a fayece.
E agente policial a wordo identifica como Debra Clayton, casa cu dos yiu.
“Debra Clayton tabata profundamente comprometi cu nos hubentud y cu e comunidad. El a haci hopi proyecto, el a organisa marchanan contra violencia. E tabata un heroina y el a entrega su bida, protegiendo e comunidad cu tanto e tabata stima. Nos lo haya su falta hopi”, segun Cuerpo Policial.
Un di dos agente policial a muri a causa di e heridanan di bala durante e persecucion di e sospechoso, segun autoridadnan a confirma. El a wordo transporta pa un hospital unda el a wordo declara morto. Su identidad ainda no a wordo revela. Mas detaye no ta conoci.
E buskeda ta sigui.


text: “Cuba i Mas” ta e eksposishon di kuadro ku Sentro Kultural Kòrsou a habri, den kua komunidat di Kòrsou por mira diferente kuadro ku kursantenan di su departamentu di Arte Visual (Pintamentu) a traha durante nan bishita na Cuba. Durante e periodo di 3 pa 9 di yüli último e grupo di kursante aki a partisipá na e konosido Festival del Caribe 2013 ku a tuma lugá na e siudat di Santiago di Cuba. Durante nan bishita nan a partisipá na diferente tayer di Arte Mural tantu pa lokual ta trata e parti di teoria komo esun di práktika. Komo e parti di práktika bou di supervishon di artistanan Kubano, den grupo nan mester a pinta algun mural riba kanvas di un grandura di 4 meter pa 2.5 meter. Den e kuadronan e kursantenan a purba di trese e relashon entre Cuba i Kòrsou pa loke ta trata su hendenan, kultura, músika i arte. Mester bisa e kursantenan a logra nan meta tambe. Tur e kuadronan ta di un nivel hopi profeshonal akabá. “Nos ta hopi kontentu i orguyoso ku porfin nos por a hasi apertura di e eksposishon “Cuba i Mas”. E eksposishon aki ta demostrá ku nos hubentut tin hopi potensial i ku nos tin hopi talento bou di nos hubentut. Nos ke enkurashá henter Kòrsou pa pasa wak e obranan aki i tambe e diferente otro trabounan ku nos kursantenan a traha. Ku beneplasito mi por bisa ku kada dia nan ta birando mas i mas profeshonal”, señor Elvio Cijntje, Presidente di Sentro Kultural Kòrsou a deklará. E eksposishon ta keda habrí te ku dia 29 di sèptèmber, entrada ta grátis. Apertura di e eksposishon a keda realisá dor di señor Rudsel Sophia den representashon di Ministerio di Enseñansa, Siensia, Kultura i Deporte. Un públiko basta grandi a hasi akto di presensia pa opservá tur e pinturanan. Entrada na e eksposishon ta grátis.